Diari Oficial de la Generalitat Valenciana


Sumari del DOGV 4258, del 28-05-2002 (2002/5533)

Informació pública de la convocatòria de cinc beques de formació i perfeccionament per a les àrees de l'Institut Valencià d'Art Modern.
---------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5533


Data del document
:   14-05-2002

Organisme emissor
:   Institut Valencià d'Art Modern, IVAM

Tipus de document
:   Anunci

Descriptors 

:   * suport econòmic
    * ajuda pública
    * professió de la comunicació
    * assignació per estudis

Informació pública de la convocatòria de cinc beques de formació i perfeccionament per a les àrees de l'Institut Valencià d'Art Modern. [2002/Q5533]
  
L'IVAM, Institut Valencià d'Art Modern, és una entitat de dret públic subjecta a la Generalitat Valenciana amb personalitat jurídica pròpia i amb autonomia econòmica i administrativa per a la realització dels seus fins, entre els quals hi ha el coneixement, el foment, la investigació i la difusió de l'art modern.
  
En el marc del desenvolupament i compliment d'estos objectius, l'IVAM convoca la concessió de beques perquè els jóvens puguen accedir a la realització de pràctiques professionals, segons el que es disposa en el Decret 108/1992, de 6 de juliol, del Govern Valencià, pel qual es regula la concessió de beques.
  
En el pressupost de l'IVAM per a l'exercici 2002 (capítol 4 G480) hi ha dotació per a l'adjudicació de cinc beques per un import de díhuit mil euros (18.000 EUR).
  
En virtut de les facultats que em conferix l'Orde de delegació de 30 d'octubre de 1987, del conseller de Cultura, Educació i Ciència (DOGV número 3.126, de 20 de novembre de 1997), dispose:
  
Primer
  
Procedir a la convocatòria de cinc beques de formació i perfeccionament per a les àrees de l'IVAM següents:
  
Gestió interna (1 beca)
  
Departament: Administració
  
Funcions: gestió administrativa del museu
  
Durada: 6 mesos
  
Dotació: 600 euros al mes
  
Tecnicoartística (2 beques)
  
a) Departament: Registre
  
Funcions: realització d'un estudi comparatiu del sistema de catalogació d'obres d'art en institucions espanyoles, europees i nord-americanes
  
Durada: 6 mesos
  
Dotació: 600 euros al mes
  
b) Departament: Conservació
  
Funcions: estudi i actualització de la valoració de les obres dels artistes que pertanyen a la col·lecció de l'IVAM (inclou l'estudi sobre galeries que porten a estos artistes i taxació, en valors generals i particulars ?per obra).
  
Durada: 6 mesos
  
Dotació: 600 euros al mes
  
Comunicació i desenvolupament (2 beques)
  
a) Departament: Comunicació
  
Funcions: elaboració d'un butlletí informatiu i suport al departament
  
Durada: 6 mesos
  
Dotació: 600 euros al mes
  
b) Departament: Comunicació
  
Funcions: seguiment premsa internacional
  
Durada: 6 mesos
  
Dotació: 600 euros al mes
  
Segon
  
Aprovar les bases que han de regir la convocatòria i que es troben a disposició de les persones interessades al tauler d'anuncis de l'IVAM, al carrer de Guillem de Castro, 118, de València.
  
Tercer
  
L'import de les cinc beques es finançarà amb càrrec al capítol 4 G 480 del pressupost de l'IVAM per a l'exercici 2002, per una quantia màxima de 18.000 euros.
  
Quart
  
De conformitat amb l'establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució, que posa fi a la via administrativa, es podrà recórrer potestativament, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el director general de l'IVAM en el termini d'un mes, comptador des del sendemà de la notificació d'esta resolució.
  
b) El recurs contenciós administratiu s'haurà de plantejar davant el Tribunal Superior de la Comunitat Valenciana en el termini de dos mesos, comptadors des del sendemà de la notificació.